Камароўка (Хіславіцкі раён)

Камароўка () — вёска ў Хіславіцкім раёне Смаленскай вобласці Расіі. Уваходзіць у склад Пячэрскага сельскага паселішча. Насельніцтва — 24 жыхары (2007 год).

 Гісторыя 
25 сакавіка 1918 года згодна з Трэцяй Устаўной граматай Камароўка абвяшчалася часткай Беларускай Народнай Рэспублікі. 1 студзеня 1919 года згодна з пастановай І з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР. У 1924 годзе, нягледзячы на перавагу беларускага насельніцтва, Камароўку не вярнулі БССРТрусаў А. Як мяняліся нашы межы ў ХХ ст. // «Наша Слова» № 32 (820) 22 жніўня 2007 г..

На карце 1926 года Камароўкай называецца толькі правабярэжная частка, і ў ёй 88 двароў. Левабярэжная названа Літвінаўкай і ў ёй 20 двароў.

У гады Вялікай Айчыннай вайны вёска была акупаваная гітлераўскімі войскамі ў ліпені 1941 года, вызвалена ў верасні 1943 года.

 Крыніцы 

Катэгорыя:Населеныя пункты Хіславіцкага раёна